smcproject/ml-wiki-sentences huggingface dataset:
അരുവാനപ്പള്ളി പുതിയപുരക്കൽ അബ്ദുള്ളക്കുട്ടി അഥവാ എ.പി. അബ്ദുള്ളക്കുട്ടി (ജനനം: 8 മെയ്, 1967).
അഞ്ച് തവണ കണ്ണൂരിൽ നിന്ന് ലോക്സഭ അംഗമായ കോൺഗ്രസ് നേതാവ് മുല്ലപ്പള്ളി രാമചന്ദ്രനെ 1999-ലും 2004-ലും നടന്ന ലോക്സഭ തിരഞ്ഞെടുപ്പിൽ പരാജയപ്പെടുത്തിയതോടെയാണ് കേരള രാഷ്ട്രീയത്തിൽ ശ്രദ്ധേയനാകുന്നത്.
2009 -ൽ സിപിഎമ്മിൽ നിന്ന് പുറത്താക്കിയതിനെ തുടർന്ന് കോൺഗ്രസിൽ ചേർന്നു.
2009-ലും 2011-ലും കോൺഗ്രസ് ടിക്കറ്റിൽ കണ്ണൂരിൽ നിന്ന് നിയമസഭയിൽ അംഗമായി.
2019-ൽ ബിജെപിയിൽ അംഗമായി ചേർന്നു.
1967 മേയ് 8-ന്‌ കണ്ണൂർ ജില്ലയിലെ നാറാത്ത് പഞ്ചായത്തിൽ ടി.പി. മൊയ്തീന്റെയും എ.പി. സൈനബയുടെയും 5 മക്കളിൽ മൂന്നാമനായി അബ്ദുള്ളക്കുട്ടി ജനിച്ചു.
നാറാത്ത് എൽ.പി. സ്കൂൾ, കമ്പിൽ മാപ്പിള ഹൈസ്കൂൾ എന്നിവിടങ്ങളിൽ നിന്നായി സ്കൂൾ വിദ്യാഭ്യാസവും, കണ്ണൂർ എസ്.എൻ. കോളേജ്|കണ്ണൂർ എസ്.എൻ. കോളേജിൽ നിന്നു പ്രീഡിഗ്രിയും പൂർത്തിയാക്കി.
അതേ കലാലയത്തിൽ നിന്ന് പിന്നീട് മലയാളത്തിൽ ബിരുദം നേടുകയും ചെയ്തു.
അതിനു ശേഷം തിരുവനന്തപുരം ലോ അക്കാദമിയിൽ നിന്നു നിയമത്തിൽ ബിരുദവും (എൽ.എൽ.ബി.) നേടി.
കോളേജ് പഠനകാലത്ത് സിപിഎമ്മിൻ്റെ വിദ്യാർത്ഥി സംഘടനായ എസ്.എഫ്.ഐ യിൽ ചേർന്നു.
1989-1990 കാലഘട്ടത്തിൽ യൂണിവേഴ്സിറ്റി യൂണിയൻ്റെ ജനറൽ സെക്രട്ടറിയായിരുന്നു.
1995 മുതൽ 1999 വരെ കണ്ണൂർ ജില്ലാ പഞ്ചായത്ത് അംഗമായും
1998 മുതൽ 2000 വരെ എസ്.എഫ്.ഐയുടെ സംസ്ഥാന പ്രസിഡൻറായും പ്രവർത്തിച്ചു.
1999-ലെ ലോക്സഭ തിരഞ്ഞെടുപ്പിൽ 1984 മുതൽ കണ്ണൂരിൽ നിന്ന് തുടർച്ചയായി അഞ്ച് തവണ പാർലമെൻറ് അംഗമായിരുന്ന മുല്ലപ്പള്ളി രാമചന്ദ്രനെ കണ്ണൂർ ലോക്സഭ മണ്ഡലത്തിൽ പരാജയപ്പെടുത്തി അട്ടിമറി വിജയം നേടി.
2004-ലെ ലോക്സഭ തിരഞ്ഞെടുപ്പിലും മുല്ലപ്പള്ളി രാമചന്ദ്രനെ തോൽപ്പിച്ച് കണ്ണൂരിൽ നിന്ന് വീണ്ടും ലോക്സഭയിൽ അംഗമായി.
2009-ൽ സിറ്റിംഗ് എം.പി. യായിരുന്ന അബ്ദുള്ളക്കുട്ടിയെ സി.പി.എം പുറത്താക്കി.
വികസനത്തിന് രാഷ്ട്രീയത്തിനു അതീതമായ നിലപാട് പാർട്ടികൾ സ്വീകരിക്കണമെന്നും ദില്ലി മുഖ്യമന്ത്രി ഷീല ദീക്ഷിത് , ഗുജറാത്ത് മുഖ്യമന്ത്രി നരേന്ദ്ര മോഡി എന്നിവരുടെ വിജയം വികസനനയത്തിനുള്ള അംഗീകാരമാണെന്നും അതു് മാതൃകയാക്കണമെന്നും പ്രവാസികൾ നല്കിയ സ്വീകരണത്തിൽ സംസാരിക്കവേ പറഞ്ഞതിനെത്തുടർന്ന് 2009-ൽ സി.പി.എമ്മിന്റെ മയ്യിൽ ഏരിയാ കമ്മറ്റി ഒരു വർഷത്തേക്ക് അബ്ദുള്ളക്കുട്ടിയെ സസ്‌പെൻഡ് ചെയ്തു.
കേരളം ഒരു നിക്ഷേപകസൗഹൃദസംസ്ഥാനമല്ലെന്നും അടിക്കടി ഉണ്ടാവുന്ന ഹർത്താലുകളും ബന്ദുകളുമാണു് ഇതിന് കാരണം എന്നും അദ്ദേഹം മുമ്പൊരിക്കൽ പ്രസംഗിച്ചതും വിവാദമായിരുന്നു.
2009 മാർച്ച് 7-ന്‌ എ.പി അബ്ദുള്ളക്കുട്ടിയെ സി.പി.എമ്മിൽ നിന്ന് പുറത്താക്കി.
സി പി എമ്മിൽ നിന്ന് പുറത്തായ ശേഷം കോൺഗ്രസ് പാർട്ടിയിൽ ചേർന്ന അബ്ദുള്ളക്കുട്ടിയ്ക്ക് കെ. സുധാകരൻ ലോക്സഭഅംഗമായതിനെ തുടർന്ന് ഒഴിവ് വന്ന കണ്ണൂർ നിയമസഭമണ്ഡലത്തിൽ കോൺഗ്രസ് ടിക്കറ്റ് നൽകി
2009-ൽ നടന്ന ഉപതിരഞ്ഞെടുപ്പിൽ സിപിഎമ്മിലെ എം.വി. ജയരാജനെ തോൽപ്പിച്ച് അദ്ദേഹം നിയമസഭയിൽ അംഗമായി.
2011-ലും കണ്ണൂരിൽ നിന്ന് നിയമസഭയിലേയ്ക്ക് തിരഞ്ഞെടുക്കപ്പെട്ടു.
2016-ൽ തലശ്ശേരിയിൽ നിന്ന് നിയമസഭയിലേയ്ക്ക് മത്സരിച്ചെങ്കിലും സിപിഎമ്മിലെ എ.എൻ.ഷംസീറിനോട് തോറ്റു.
2019 ൽ കോൺഗ്രസ് വിട്ടു ബി.ജെ.പിയിൽ ചേർന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2016 തലശ്ശേരി നിയമസഭാമണ്ഡലം എ.എൻ. ഷംസീർ സി.പി.എം. , എൽ.ഡി.എഫ്. എ.പി. അബ്ദുള്ളക്കുട്ടി കോൺഗ്രസ് , യു.ഡി.എഫ്. 2011 കണ്ണൂർ നിയമസഭാമണ്ഡലം എ.പി. അബ്ദുള്ളക്കുട്ടി കോൺഗ്രസ് (ഐ.) , യു.ഡി.എഫ്. രാമചന്ദ്രൻ കടന്നപ്പള്ളി കോൺഗ്രസ് (എസ്.) , എൽ.ഡി.എഫ്. 2009* കണ്ണൂർ നിയമസഭാമണ്ഡലം എ.പി. അബ്ദുള്ളക്കുട്ടി കോൺഗ്രസ് (ഐ.) , യു.ഡി.എഫ്. എം.വി. ജയരാജൻ സി.പി.ഐ.എം. , എൽ.ഡി.എഫ്. 2004 കണ്ണൂർ ലോകസഭാമണ്ഡലം എ.പി. അബ്ദുള്ളക്കുട്ടി സി.പി.എം. , എൽ.ഡി.എഫ്. മുല്ലപ്പള്ളി രാമചന്ദ്രൻ കോൺഗ്രസ് (ഐ.) , യു.ഡി.എഫ്. 1999 കണ്ണൂർ ലോകസഭാമണ്ഡലം എ.പി. അബ്ദുള്ളക്കുട്ടി സി.പി.എം. , എൽ.ഡി.എഫ്. മുല്ലപ്പള്ളി രാമചന്ദ്രൻ കോൺഗ്രസ് (ഐ.) , യു.ഡി.എഫ്. 2009 - ലോകസഭാംഗമായി കെ. സുധാകരൻ തിരഞ്ഞെടുക്കപ്പെട്ടതിന് ശേഷം രാജി വെച്ചപ്പോൾ ഉണ്ടായ ഉപതിരഞ്ഞെടുപ്പ്.
എ.പി. അബ്ദുല്ലക്കുട്ടിയുടെ ആത്മകഥയാണ്‌ "നിങ്ങളെന്നെ കോൺഗ്രസാക്കി' എന്ന കൃതി.
പത്തൊമ്പത് അദ്ധ്യായങ്ങൾ ഉൾക്കൊള്ളുന്ന ഈ പുസ്തകത്തിന്റെ പ്രസാധകർ മാതൃഭൂമി ബുക്സാണ്.
‌ അവലംബം ↑ ↑ ↑ {{ cite web }} : External link in | title= ( help ) ↑ ↑ ↑ ↑ ↑ http://www.keralaassembly.org ↑ ↑ http://www.manoramaonline.com/cgi-bin/MMOnline.dll/portal/ep/mmtvContentView.do?contentType=EDITORIAL contentId=7895495 BV_ID=@@@%5Bപ്രവർത്തിക്കാത്ത+കണ്ണി%5D
എ.പി. ഉദയഭാനു ഇംഗ്ലീഷ് വിലാസം https://ml.wikipedia.org/wiki/A.
_Udhayabhanu
ഒരു പ്രമുഖ മലയാള പത്രപ്രവർത്തകനും  സ്വാതന്ത്ര്യസമരസേനാനിയുമാണ് എ.പി. ഉദയഭാനു (1 ഒക്ടോബർ 1915 - 15 ഡിസംബർ 1999 ) ജീവചരിത്രം
1915 ഒക്‌ടോബർ 1-ന് മുട്ടത്തു ആലംമൂട്ടിൽ തറവാട്ടിൽ നാരായണിചാന്നാട്ടിയുടെയും കുഞ്ഞുരാമൻചാന്ദാരുടെയും മൂന്നാം പുത്രനായി ഉദയഭാനു ചാന്ദാർ ജനിച്ചു.
മരുമക്കത്ത തറവാടായിരുന്ന  ആലുമ്മൂട്ടിൽ അദ്ദേഹത്തിൻ്റെ അമ്മാവൻ പത്മനാഭൻ ചാന്ദാരുടെ ശേഷക്കാരനായിരുന്നതുകൊണ്ട് അദ്ദേഹത്തിൻ്റെ പേരിട്ട പേര് ആലുമ്മൂട്ടിൽ പത്മനാഭൻ ചന്ദാർ ഉദയഭാനു ചന്ദാർ എന്നായിരുന്നു.
അയിത്തം നിലനില്ക്കുന്ന കാലമായതിനാൽ അത് ഏ.
ഉദയഭാനു എന്ന് ചുരുക്കിയത് കോളേജിൽ ചേർന്നതിനു ശേഷമായിരുന്നു.
തിരുവിതാംകൂർ സർവകലാശാലയിൽനിന്ന്‌ ബി.എ, ബി.എൽ ബിരുദങ്ങൾ നേടി.
സാമൂഹികപരിഷ്‌കർത്താവ്‌, സ്വാതന്ത്ര്യസമരസേനാനി, അഭിഭാഷകൻ, നിയമസഭാസാമാജികൻ, രാഷ്‌ട്രീയ നേതാവ്‌, പത്രാധിപർ, പരിസ്ഥിതി പ്രവർത്തകൻ, എഴുത്തുകാരൻ തുടങ്ങിയ നിലകളിൽ പ്രവർത്തിച്ചു.
മികച്ച ഗദ്യകാരൻ കൂടിയാണ് ഇദ്ദേഹം.
നർമ്മസ്പർശമുള്ള നിരവധി ലളിതോപന്യാസങ്ങളുടെ കർത്താവ് എന്ന നിലയിലും പ്രശസ്തൻ.1941-ൽ തിരുവിതാംകൂർ സ്റേറ്റ് കോൺഗ്രസ്സിന്റെ അഖില തിരുവിതാംകൂർ സമിതിയിലും 1946-ൽ പ്രവർത്തകസമിതിയിലും അംഗമായിരുന്നു.
1944-ൽ തിരുവിതാംകൂർ നിയമസഭയിലേക്ക് തെരഞ്ഞെടുക്കപ്പെട്ടു.
1948-ൽ കോൺഗ്രസ് നിയമസഭാ കക്ഷിയുടെ സെക്രട്ടറിയായിരുന്ന ഇദ്ദേഹം 1956-57-ൽ തിരു-കൊച്ചി പി.സി.സി.യുടെ അധ്യക്ഷനായും സേവനമനുഷ്ഠിച്ചിട്ടുണ്ട്.
1944-ലും 48-ലും തിരുവിതാംകൂർ നിയമസഭയിലേക്ക്‌ തിരഞ്ഞെടുക്കപ്പെട്ടു.
തിരുവിതാംകൂർ സ്‌റ്റേറ്റ്‌ കോൺഗ്രസിന്റെയും നിയമസഭാകക്ഷിയുടെയും സെക്രട്ടറിയായിരുന്നു.
തിരുകൊച്ചി പി.സി.സി പ്രസിഡന്റായി രണ്ടുകൊല്ലം പ്രവർത്തിച്ചു.
വിവിധ ഘട്ടങ്ങളിലായി പ്രബോധം , ദീനബന്ധു , മാതൃഭൂമി എന്നീ ദിനപത്രങ്ങളുടെ പത്രാധിപരായിരുന്നു.
1969 മുതൽ ഒരു ദശകത്തോളം മാതൃഭൂമി കോഴിക്കോട്‌ എഡിഷന്റെ റസിഡന്റ്‌ എഡിറ്ററായി പ്രവർത്തിച്ചു.
കേരള പബ്ലിക്‌ സർവീസ്‌ കമ്മിഷൻ അംഗമായും തോന്നയ്‌ക്കൽ കുമാരൻ ആശാൻ സ്‌മാരകം മാനേജിംഗ്‌ കമ്മിറ്റി അധ്യക്ഷനായും പ്രവർത്തിച്ചിട്ടുണ്ട്‌.
1999 ഡിസംബർ 15ന്‌ തിരുവനന്തപുരത്ത്‌ അന്തരിച്ചു.
ഗ്രന്ഥകർത്രിയും രണ്ട് തവണ രാജ്യസഭാംഗവുമായിരുന്ന ഭാരതി ഉദയഭാനു ഇദ്ദേഹത്തിന്റെ പത്നിയാണ്.
പുരസ്കാരങ്ങൾ 1933 - സ്വദേശാഭിമാനി അവാർഡ്‌ - പത്രപ്രവർത്തനത്തിന് 1993 - കേരള സാഹിത്യ അക്കാദമി പുരസ്‌ക്കാരം / സമഗ്ര സംഭാവന 1995 - പത്രാധിപർ കെ. സുകുമാരൻ മെമ്മോറിയൽ അവാർഡ്‌ ആർ.വി. തോമസ് അവാർഡ് വെൺമനയ്ക്കൽ വേലായുധൻ അവാർഡ് സി. അച്യുതമേനോൻ അവാർഡ് കൃതികൾ അടഞ്ഞവാതിൽ(2000) അനാഥർ(1970) അപ്പൂപ്പൻ കഴുത(1983) അർത്ഥവും അനർത്ഥവും(1967) ആനയും അൽപം തെലുങ്കും(1968) ഉദയഭാനുവിന്റെ തിരഞ്ഞെടുത്ത ഉപന്യാസങ്ങൾ(1984) ഉപവസന്തം(1992) എ.പി. കളയ്ക്കാട്‌ (ജീവിതവും സാഹിത്യവും) ഉദയഭാനു എ.പി; പരമേശ്വരൻപിള്ള എരുമേലി (എഡിറ്റർ)(1995) എന്റെ കഥയില്ലായ്മകൾ(1991) എന്റെ കഥയും...
അൽപം(1998) എന്റെ മനോരാജ്യങ്ങൾ(1981) ഒന്നാനാം കൊച്ചുതുമ്പി(1969) ഒരു പൂക്കിനാവ്‌(1979) ഓരോ തളിരിലും(1971) ഓർമ്മയുടെ കണ്ണാടി(1997) കളിയും കാര്യവും(1975) കാൽപ്പണം ചുണ്ടയ്ക്കാ(1976) കൊച്ചുചക്കരച്ചി(1968) തലതിരിഞ്ഞ ചിന്തകൾ(1985) തെണ്ടികളുടെ രാജാപ്പാർട്ട്‌(1982) ദൈവം തോറ്റുതരില്ല(1993) നിരീക്ഷണങ്ങൾ(1993) പരിചിന്തനങ്ങൾ പരിചയങ്ങൾ(1998) പാപത്തിന്റെ നഗരം(1987) പേപ്പട്ടി സെമിനാർ(1983) പ്രകൃതിപൂജ(1986) പ്രേമക്കിളി(1972) മരണത്തിന്റെ മുഖം(1987) വൃദ്ധവിചാരം(2000) സംസാരിക്കുന്ന ദൈവം(1967) സ്മരണകൾ സംഭവങ്ങൾ(1993) അവലംബം
എ.പി. കളയ്ക്കാട് ഇംഗ്ലീഷ് വിലാസം https://ml.wikipedia.org/wiki/A.
P._Kalakkad
മലയാള സാഹിത്യകാരനായിരുന്നു എ.പി. കളയ്ക്കാട് എന്ന പേരിലെഴുതിയ കെ. അയ്യപ്പൻപിള്ള (22 മേയ് 1931 - 8 ഫെബ്രുവരി 1993).
കരുനാഗപ്പള്ളി കുലശേഖരപുരത്ത് ആദിനാട്ടിൽ ജനിച്ചു.
വിദ്യാർത്ഥി സമരങ്ങളിൽ പങ്കെടുത്തതിന് കോളേജിൽ നിന്ന് പുറത്താക്കി.
സർ സി.പി ക്കെതിരായ പ്രക്ഷോഭങ്ങളിലും ശൂരനാട് സമരത്തിലും പങ്കെടുത്ത് ജയിൽ ശിക്ഷ അനുഭവിച്ചു.
കരുനാഗപ്പള്ളി.
1957 ൽ പഞ്ചായത്ത് എക്സിക്യൂട്ടീവ് ഓഫീസറായി സർക്കാർ ജീവനക്കാരനായി.
കൃതികൾ വെളിച്ചം കിട്ടി സംക്രാന്തി ഇടുക്കി പോർക്കലി ചാഞ്ചാട്ടം അഗ്നിഹോത്രം (നോവൽ) കന്നിക്കുളപ്പാല (കഥാസമാഹാരം) അവലംബം ↑ ഉർവ്വരം സ്മരണിക, രവിപിള്ള ഫൗണ്ടേഷൻ
എ.പി. കുഞ്ഞാമു ഇംഗ്ലീഷ് വിലാസം https://ml.wikipedia.org/wiki/A.
P._Kunhamu
മലയാളത്തിലെ ഒരു ഗ്രന്ഥകാരനും വിവർത്തകനുമാണ് എ.പി. കുഞ്ഞാമു .
വി ഹുസൈൻ- എം.എം ആസിയ ദമ്പതികളുടെ മകനായി1951 ഏപ്രിൽ 1ന് കോഴിക്കോട് ജില്ലയിലെ മടവൂരിൽ ആരാമ്പത്ത് ജനിച്ചു.
ഇർഷാദുൽ മുസ്‌ലിമീൻ മദ്രസ, ആരാമ്പ്രം ഗവ.
മാപ്പിള യു.പി സ്‌കൂൾ, എ.യു.പി സ്‌കൂൾ മടവൂർ, ഗവ.
ഹൈസ്‌കൂൾ കൊടുവള്ളി എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം.
ഫറൂഖ് കോളേജിൽ നിന്ന് ബിരുദാനന്തര ബിരുദം നേടി.
ഇപ്പോൾ കോഴിക്കോട് കനറാബാങ്കിൽ ജോലിചെയ്യുന്നു.
വിവർത്തനമുൾപ്പടെ  നിരവധി ഗ്രന്ഥങ്ങൾ എഴുതി.
ആനുകാലികങ്ങളിൽ വിവിധവിഷയങ്ങളെ അധികരിച്ച് ലേഖനങ്ങളെഴുതുന്നു.
തൻവീർ, ഷഹീദ്, പരമേശ്വരൻ എന്നീ തൂലിക നാമങ്ങളിൽ അദ്ദേഹം എഴുതാറുണ്ട്.
2009 ലെ ലോകസഭ തിരഞെടുപ്പിൽ സി.പി.ഐ അവരുടെ പ്രതിനിധി എന്ന നിലയിൽ പൊന്നാനി മണ്ഡലത്തിൽ നിന്ന് കുഞ്ഞാമുവിനെ മൽസരിപ്പിക്കാൻ നടത്തിയ ശ്രമം അദ്ദേഹത്തെ മാധ്യമ-രാഷ്ട്രീയ ശ്രദ്ധയിൽ കൊണ്ടുവരികയുണ്ടായി.
എൻ.ഡി.എഫ് ബന്ധം ആരോപിക്കപ്പെട്ടതിനാൽ കുഞ്ഞാമുവിന്റെ സ്ഥാനാർഥിത്വം ഉണ്ടായില്ല.
കോഴിക്കോട് നിന്ന് പ്രസിദ്ധീകരിച്ചു വരുന്ന പാഠഭേദം മാസികയുടെ പത്രാധിപസമിതി അംഗമാണ് കുഞ്ഞാമു.
സാമുദായിക സംഘടനയായ എൻ.എസ്.എസിനെ കുറിച്ച് 2013 ജൂൺ രണ്ടിന് ചന്ദ്രിക ദിനപത്രം അതിന്റെ പ്രതിഛായ എന്ന പ്രതിവാര കോളത്തിൽ പ്രസിദ്ധീകരിച്ച 'പുതിയ പടനായർ' എന്ന തലക്കെട്ടിലുള്ള ഒരു ലേഖനം വലിയ ചർച്ചയാവുകയും മാധ്യമശ്രദ്ധനേടുകയും ചെയ്ത സന്ദർഭത്തിൽ ആ ലേഖനം എഴുതിയത് എ.പി കുഞ്ഞാമുവാണ് എന്ന് പത്രം വെളിപ്പെടുത്തുകയുണ്ടായി .
ഷഹീദ് എന്ന തൂലികാ നാമത്തിൽ മണലും മധുരവും,നേർവഴി, ഒറ്റമൂലി എന്നീ ബാലസാഹിത്യ കൃതികൾ പ്രസിദ്ധികരിച്ചിട്ടുണ്ട്.
വിവർത്തനങ്ങൾ നോൺവെജ് പശുവും മറ്റു കഥകളും (മഹാശ്വേതാദേവി പത്തുകഥകളുടെ സമാഹാരം) കൈവർത്തകാണ്ഡം മാൽക്കം എക്സ് (അലക്സ് ഹാലിയുടെ മാൽക്കം എക്സിനെ കുറിച്ചുള്ള ഗ്രന്ഥത്തിന്റെ വിവർത്തനം) ഇസ്ലാം ചരിത്രവും നാഗരികതയും സയണിസം:ഒളിച്ചുവെച്ച ചരിത്രം ഇസ്ലാമും മനുഷ്യാവകാശങ്ങളും ടിപ്പുവിന്റെ കരവാൾ ഇസ്ലാമും വർത്തമാന കാലവും നോബൽ കഥകൾ മുഹമ്മദ് അവന്റെ തിരുദൂതർ അവലംബം
എ.പി. വർക്കി മിഷൻ ആശുപത്രി എ.പി. വർക്കി മിഷൻ ആശുപത്രി
എറണാകുളം ജില്ലയിലെ ഒരു പൊതുപ്രവർത്തകനായിരുന്ന എ.പി. വർക്കിയുടെ പേരിൽ എറണാകുളം ജില്ലയിലെ ആരക്കുന്നത്ത് പ്രവർത്തിക്കുന്ന ആശുപത്രിയാണ് എ.പി. വർക്കി മിഷൻ ആശുപത്രി .
എ.പി. മിഷനാണ് ആശുപത്രി നടത്തുന്നത്.
1999-ൽ പ്രതിപക്ഷ നേതാവ് വി.എസ്. അച്യുതാനന്ദനാണ് എ.പി. വർക്കി മിഷൻ ആശുപത്രി ഉദ്ഘാടനം ചെയ്തത്.
ലഭിക്കുന്ന സേവനങ്ങൾ സന്ധി മാറ്റിവെയ്ക്കൽ ശസ്ത്രക്രിയ അവലംബം ↑ http://www.mangalam.com/ernakulam/193276
ഒ. ഭരതൻ ഇംഗ്ലീഷ് വിലാസം https://ml.wikipedia.org/wiki/O.
_Bharathan
കണ്ണൂരിലെ പ്രമുഖ കമ്യൂണിസ്റ്റ് നേതാവും തൊഴിലാളി യൂണിയൻ പ്രവർത്തകനുമായിരുന്നു ഒ. ഭരതൻ .
തളാപ്പിലെ ഓലച്ചേരി വീട്ടിൽ കുറുവന്റെയും പാറുക്കുട്ടിയുടെ മകനായി 1931ൽ ജനിച്ച ഭരതൻ 1954ൽ കമ്യൂണിസ്റ്റ് പാർട്ടി അംഗമായി.
1964ൽ കമ്യൂണിസ്റ്റ് പാർട്ടി പിളർന്നപ്പോൾ സിപിഎമ്മിനൊപ്പം നിന്നു.
കേരളത്തിൽ സിഐടിയു രൂപീകൃതമായതു മുതൽ 1998 വരെ അദ്ദേഹം അതിന്റെ സെക്രട്ടറിയായി പ്രവർത്തിച്ചു.
പിന്നീടു് അദ്ദേഹം സജീവരാഷ്ട്രീയത്തിൽ നിന്നും പിൻവലിഞ്ഞു.
കേരള നിയമസഭയിലും ലോക്സഭയിലും ഒ ഭരതൻ അംഗമായിരുന്നിട്ടുണ്ട്.
1996ൽ വടകരയിൽ നിന്നാണ് അദ്ദേഹം വിജയിച്ചു് ലോക്സഭയിലെത്തിയത്.
ഏഴാം കേരള നിയമസഭയിൽ തൃക്കരിപ്പൂർ നിന്നും എട്ടും ഒൻപതും നിയമസഭകളിൽ എടക്കാടുനിന്നും ഇദ്ദേഹം തിരഞ്ഞെടുക്കപ്പെട്ടിരുന്നു.
64ൽ പാർട്ടി പിളർന്നപ്പോൾ സിപിഎമ്മിൽ ഉറച്ചു നിന്ന ഭരതന് പക്ഷേ അന്ത്യകാലത്ത് പാർട്ടിയിൽ നിന്നും കടുത്ത എതിർപ്പുകൾ നേരിടേണ്ടി വന്നു.
സിപിഎമ്മിലെ ഗ്രൂപ്പിസം കാരണം ഏറ്റവും കൂടുതൽ ക്രൂശിതനായത് സിഐടിയുവിന്റെ അനിഷേധ്യ നേതാവായ ഭരതനായിരുന്നു.
1970 മെയ് 30ന് സിഐടിയു രൂപീകൃതമായതു മുതൽ 1998 വരെ അദ്ദേഹം സെക്രട്ടറിയായി സേവനം അനുഷ്ഠിച്ചു.
ഗ്രൂപ്പ് വഴക്കിന്റെ പേരിൽ ഭരതനെ സിഐടിയുടെ സംസ്ഥാന നേതൃസ്ഥാനത്തു നിന്നും സിപിഎം സംസ്ഥാന കമ്മിറ്റിയിൽ നിന്നും പുറത്താക്കിയിരുന്നു.
പിന്നീട് അദ്ദേഹം സജീവരാഷ്ട്രീയത്തിൽ നിന്നും പിൻവലിഞ്ഞു.
കണ്ണൂർ പയ്യാമ്പലം കടപ്പുറത്തെ ഒ ഭരതന്റെ ശവകുടീരം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1980 തൃക്കരിപ്പൂർ നിയമസഭാമണ്ഡലം ഒ. ഭരതൻ സി.പി.ഐ.എം. , എൽ.ഡി.എഫ്. കെ.ടി. മത്തായി കേരള കോൺഗ്രസ് (എം) , യു.ഡി.എഫ്. 1987 എടക്കാട് നിയമസഭാമണ്ഡലം ഒ. ഭരതൻ സി.പി.ഐ.എം. , എൽ.ഡി.എഫ്. കെ. സുധാകരൻ കോൺഗ്രസ് (ഐ.) , യു.ഡി.എഫ്. 1992 എടക്കാട് നിയമസഭാമണ്ഡലം ഒ. ഭരതൻ സി.പി.ഐ.എം. , എൽ.ഡി.എഫ്. കെ. സുധാകരൻ കോൺഗ്രസ് (ഐ.) , യു.ഡി.എഫ്. 1996 വടകര ലോകസഭാമണ്ഡലം ഒ. ഭരതൻ സി.പി.ഐ.എം. , എൽ.ഡി.എഫ്. കെ.പി. ഉണ്ണികൃഷ്ണൻ കോൺഗ്രസ് (ഐ.) , യു.ഡി.എഫ്. അവലംബം
ഒ.എം. അനുജൻ ഇംഗ്ലീഷ് വിലാസം https://ml.wikipedia.org/wiki/Dr.o.m.anujan
മലയാളഭാഷാപണ്ഡിതനും കവിയുമാണ് ഡോ.ഒ.എം അനുജൻ .
കവി ഒളപ്പമണ്ണയുടെ അനുജനാണ്.
ഡൽഹി സർവകലാശാല മലയാളവിഭാഗത്തിൽ പ്രൊഫസർ ആയിരുന്നു.
1928 ജൂലൈ 20 ന് പാലക്കാട് ജില്ലയിൽ വെള്ളിനേഴി ഒളപ്പമണ്ണ മനയിൽ ജനിച്ചു.
മാതൃഗൃഹം വടക്കാഞ്ചേരി മന.
ഉപനയനം സമാവർത്തനം എന്നിവക്ക് ശേഷം പത്താം വയസ്സിലാണ് വെള്ളിനേഴിയിൽ പഠനസൗകര്യങ്ങൾ ഇല്ലാത്തതിനാൽ ഒറ്റപ്പാലത്ത് സ്കൂളിൽ ചേരുന്നത്.
ചിത്രഭാനു എന്നാണ് ആദ്യം ഇട്ട പേര്.
എന്നാൽ എട്ട് സഹോദരങ്ങളിൽ ഏറ്റവും ഇളയവനാകയാൽ സ്കൂളിൽ ചേരുമ്പോൾ അനുജൻ എന്ന പേര് തന്നെ മതിയെന്ന് തീരുമാനിച്ചു.
പാലക്കാട് വിക്ടോറിയ കോളേജിൽ നിന്ന് ഇൻ്റർമീഡിയറ്റ്, തുടർന്ന് മദ്രാസ് ക്രിസ്ത്യൻ കോളേജിൽ നിന്ന് ധനതത്വശാസ്ത്രത്തിൽ ബിരുദവും, തിരുവനന്തപുരംം യൂണിവേഴ്സിറ്റി കോളേജിൽ നിന്ന് മലയാളസാഹിത്യത്തിൽ ബിരുദാനന്തരബിരുദവും, പിന്നീട് സർദ്ദാർ കെ.എം പണിക്കരുടെ കീഴിൽ ഗവേഷണബിരുദവും നേടി.
മലയാള വൃത്തശാസ്ത്രമായിരുന്നു ഗവേഷണ വിഷയം.
ദില്ലി സർവകലാശാലയിൽ മലയാളവിഭാഗത്തിൽ അദ്ധ്യാപകനായി.
സാഹിത്യപ്രവർത്തനം കവിതാസമാഹാരങ്ങൾ ജീവിതം കാവ്യം സൃഷ്ടി വൈശാഖം നഗരശില്പികൾ ചില്ലുവാതിൽ അഗാധനീലിമകൾ മുകുളങ്ങൾ മേഘം ആക്തേയൻ മലയാളിച്ചി മധുവും രമയും രാജാവും ആട്ടക്കഥകൾ ഭാവദേവചരിതം (വള്ളത്തോളിന്റെ കവിതകളെ ആധാരമാക്കി) മേഘസന്ദേശം ഉർവ്വശീ പുരൂരവസ്സ് യയാതി ഭാരതസ്ത്രീകൾ തൻ ഭാവശുദ്ധി ചെറുകഥാ സമാഹാരം കവിയുടെ കഥകൾ യാത്രാവിവരണം പൂർവ്വയൂറോപ്പിൽ ഒരു സാംസ്കാരിക പര്യടനം പുരസ്കാരം സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുജൻ,_ഒ.
എം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഒ. ഹെൻ‌റി ഇംഗ്ലീഷ് വിലാസം https://ml.wikipedia.org/wiki/O.
_Henry വില്യം സിഡ്നി പോർട്ടർ - തന്റെ മുപ്പതുകളിൽ
അമേരിക്കൻ സാഹിത്യകാരനായ വില്യം സിഡ്നി പോർട്ടറുടെ തൂലികാനാമം ആണ് ഒ. ഹെൻ‌റി .
(ജീവിതകാലം: സെപ്റ്റംബർ 11 , 1862 – ജൂൺ 5 , 1910 ).
പോർട്ടറുടെ 400-ഓളം ചെറുകഥകൾ അവയുടെ നർമ്മത്തിനും വാക്ചാതുരിക്കും കഥാപാത്ര ചിത്രീകരണത്തിനും സമർത്ഥമായി ഉപയോഗിച്ചിരിക്കുന്ന അപ്രതീക്ഷിത അന്ത്യങ്ങൾക്കും പ്രശസ്തമാണ്.
1862 സെപ്റ്റംബർ 11 ന് വടക്കൻ കരോലിനയിലെ ഗ്രീൻസ്ബോറോയിലാണ് വില്യം സിഡ്നി പോർട്ടർ ജനിച്ചത്.
1898-ൽ അദ്ദേഹം സിഡ്നി എന്ന തന്റെ മധ്യനാമത്തിന്റെ അക്ഷരവിന്യാസം മാറ്റുകയുണ്ടായി.
ഒരു വൈദ്യനായിരുന്ന  ആൽ‌ഗെർനോൺ സിഡ്നി പോർട്ടർ (1825–88) മേരി ജെയ്ൻ വിർജീനിയ സ്വൈം പോർട്ടർ (1833–65) എന്നിവരായിരുന്ന അദ്ദേഹത്തിന്റെ മാതാപിതാക്കൾ.
1858 ഏപ്രിൽ 20 നാണ് വില്യമിന്റെ മാതാപിതാക്കൾ വിവാഹിതരായത്.
വില്യമിന് മൂന്നുവയസ്സുള്ളപ്പോൾ, മൂന്നാമത്തെ കുഞ്ഞിന് ജന്മം നൽകിയ ശേഷം മാതാവ് മരണമടയുകയും വില്യം പിതാവിനോടൊപ്പം പിതാമഹന്റെ വീട്ടിലേക്ക് താമസം മാറുകയും ചെയ്തു.
കുട്ടിക്കാലത്ത്, എല്ലായ്പ്പോഴും വായനയിൽ കമ്പം കണ്ടെത്തിയ പോർട്ടർ ക്ലാസിക്കുകൾ മുതൽ ഡൈം നോവലുകൾ വരെ വായിക്കുകയും ലെയ്‌നിന്റെ വൺ തൌസന്റ് ആന്റ് വൺ നൈറ്റിന്റെ തർജ്ജമ, ബർട്ടന്റെ അനാട്ടമി ഓഫ് മെലൻകാളി എന്നിവ പ്രിയപ്പെട്ട കൃതികളായി കണക്കാക്കുകയും ചെയ്തു.
1876 ൽ അമ്മായി എവലിന മരിയ പോർട്ടറിന്റെ പ്രാഥമിക വിദ്യാലയത്തിൽ നിന്ന് ബിരുദം നേടിയതിനേത്തുടർന്ന് ലിൻഡ്സെ സ്ട്രീറ്റ് ഹൈസ്കൂളിൽ ഉപരിപഠനത്തിനു ചേർന്നു.
15 വയസ്സ് വരെ അമ്മായി അദ്ദേഹത്തിന്റെ അദ്ധ്യാപികയായി തുടർന്നു.
1879 ൽ അദ്ദേഹം ഗ്രീൻസ്ബോറോയിലെ അമ്മാവന്റെ മരുന്നുകടയിൽ ജോലി ചെയ്യാൻ തുടങ്ങിയ അദ്ദേഹത്തിന് 1881 ഓഗസ്റ്റ് 30 ന് 19 ആം വയസ്സിൽ ഒരു ഫാർമസിസ്റ്റായി ലൈസൻസ് ലഭിച്ചു.
മരുന്ന് കടയിൽ, പട്ടണവാസികളുടെ രേഖാ ചിത്രങ്ങൾ വരച്ചുകൊണ്ട്  അദ്ദേഹം തന്റെ സ്വതസിദ്ധമായ കലാപരമായ കഴിവുകൾ പ്രകടിപ്പിച്ചിരുന്നു.
ടെക്സസിലെ ജീവിതം
1882 മാർച്ചിൽ ജെയിംസ് കെ. ഹാളിനൊപ്പം ടെക്സസിലേക്ക് യാത്ര ചെയ്ത പോർട്ടർ, പുതിയ പ്രദേശത്തെ കാലാവസ്ഥയിലെ മാറ്റം തന്നിൽ വളർന്നുകൊണ്ടിരുന്ന വിട്ടുമാറാത്ത ചുമയെ ശമിപ്പിക്കാൻ സഹായിക്കുമെന്ന് കരുതി.
ലാ സല്ലെ കൌണ്ടിയിൽ ജെയിംസ് ഹാളിന്റെ പുത്രൻ റിച്ചാർഡ് ഹാളിന്റെ ഉടമസ്ഥതിയിലുള്ള ആടുമേച്ചിൽ കേന്ദ്രത്തിലെ കൃഷിയിടത്തിൽ താമസിച്ച അദ്ദേഹം ഒരു ഇടയൻ, മേച്ചിൽക്കളത്തിന്റെ സഹായി, പാചകക്കാരൻ, ശിശു പരിപാലകൻ എന്നീ നിലകളിൽ ഉടമയെ സഹായിച്ചു.
കൃഷിസ്ഥലത്ത് ആയിരിക്കുമ്പോൾ, മിശ്ര വർഗ്ഗക്കാരായ കുടിയേറ്റ തൊഴിലാളികളിൽനിന്ന് സ്പാനിഷ് , ജർമ്മൻ ഭാഷകളും അദ്ദേഹം പഠിച്ചു.
ക്ലാസിക് സാഹിത്യങ്ങൾ വായിച്ചുകൊണ്ട് അദ്ദേഹം തന്റെ സമയം ചെലവഴിച്ചു.
പുതിയ പ്രദേശത്തെ ജീവിതത്തിലൂടെ പോർട്ടറുടെ ആരോഗ്യം മെച്ചപ്പെട്ടു.
1884-ൽ റിച്ചാർഡിനൊപ്പം അദ്ദേഹം ടെക്സസിലെ ഓസ്റ്റിനിലേക്ക് യാത്ര ചെയ്യുകയും അവിടെ താമസിക്കാൻ തീരുമാനിച്ച അദ്ദേഹത്തെ റിച്ചാർഡിന്റെ സുഹൃത്തുക്കളായ ജോസഫ് ഹാരലും പത്നിയും അവരുടെ വീട്ടിലേക്ക് സ്വാഗതം ചെയ്തു.
പോർട്ടർ മൂന്ന് വർഷത്തോളം ഹാരെൽ കുടുംബത്തോടൊപ്പം താമസിച്ചു.
മോർലി ബ്രദേഴ്‌സ് ഡ്രഗ് കമ്പനിയിൽ ഒരു ഫാർമസിസ്റ്റായി അദ്ദേഹം ഹ്രസ്വമായി ജോലി ചെയ്തു.
തുടർന്ന് അദ്ദേഹം ഡ്രിസ്‌കിൽ ഹോട്ടലിൽ സ്ഥിതിചെയ്തിരുന്ന ഹാരെൽ സിഗാർ സ്റ്റോറിൽ ജോലിക്ക് ചേർന്നു.
എഴുതാൻ ആരംഭിച്ച അദ്ദേഹം തന്റെ ആദ്യകാല കഥകളിൽ പലതും ഹാരെൽ കുടുംബത്തിൽവച്ചാണ് എഴുതിയത്.
ഒ. ഹെൻറിയുടെ പ്രധാനപ്പെട്ട ആദ്യ രചനകൾ കാബേജസ് ആൻഡ് കിങ്സ് എന്ന സമാഹാരത്തിലെ ചെറുകഥകളാണ്‌.
ഒരു നോവലിനോട് അടുത്തുനിൽക്കുന്നു എന്ന് പറയാൻ സാധിക്കുന്ന അദ്ദേഹത്തിന്റെ ഏക കൃതിയും ഇതുതന്നെ.
ഈ കൃതിയിലാണ്‌ ബനാന റിപബ്ലിക്ക് എന്ന പദത്തിന്റെ ഉദ്ഭവം.
പ്രശസ്തമായ ചെറുകഥകൾ ദി ഗിഫ്റ്റ് ഓഫ് ദി മജൈ (The Gift of the Magi) ദി ലാസ്റ്റ് ലീഫ് (The Last Leaf) എ റിട്രീവ്ഡ് ഇൻഫർമേഷൻ (A Retrieved Information) ദി കോപ് ആൻഡ് ദി ആൻതം (The Cop and the Anthem) ആഫ്റ്റർ റ്റ്വന്റി യേർസ് (After Twenty Years) അവലംബം ↑ "The Marquis and Miss Sally", Everybody's Magazine , vol 8, issue 6, June 1903, appeared under the byline "Oliver Henry"
ഒ.ആർ. ടാംബോ അന്താരാഷ്ട്ര വിമാനത്താവളം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
സൗത്ത് ആഫ്രിക്കയിലെ ജോഹന്നാസ്ബർഗിലുള്ള അന്താരാഷ്ട്ര വിമാനത്താവളമാണ് ഒ.ആർ. ടാംബോ അന്താരാഷ്ട്ര വിമാനത്താവളം ( IATA : JNB , ICAO : FAOR , formerly FAJS ) ( ORTIA ).
ഒ.അബ്ദുല്ല ഇംഗ്ലീഷ് വിലാസം https://ml.wikipedia.org/wiki/O.
കേരളത്തിലെ പ്രമുഖ മാധ്യമപ്രവർത്തകനും കോളമിസ്റ്റും രാഷ്ടീയ നിരീക്ഷകനുമാണ് ഒടുങ്ങാട്ട് അബ്ദുല്ല എന്ന ഒ.അബ്ദുല്ല .
കോഴിക്കോട് ജില്ലയിലെ ചേന്ദമംഗലൂരിൽ ഒടുങ്ങാട്ട് മോയിൻ മുസ്‌ലിയാർ-ഫാതിമ ദമ്പതികളുടെ മകനായി 1942ൽ ജനനം.
ചേന്ദമംഗല്ലൂർ അൽ മദ്റസത്തുൽ ഇസ്‌ലാമിയ്യ, ശാന്തപുരം ഇസ്‌ലാമിയ്യ കോളജ്, ഖത്തർ അൽ മഹ്ദുദ്ദീനി എന്നിവിടങ്ങളിൽ പഠനം.
വിശ്വപ്രസിദ്ധ പണ്ഡിതൻ യൂസുഫുൽ ഖറദാവിയുടെ ശിഷ്യനായിരുന്നു.
ഖത്തർ ഇന്ത്യൻ എംബസിയിൽ ഇന്റർ പ്രൈറ്റർ കം അസിസ്റ്റന്റ്, ചേന്ദമംഗല്ലൂർ ഇസ്‌ലാഹിയ്യ കോളജ് അധ്യാപകൻ എന്നീനിലകളിൽ ജോലിചെയ്തിട്ടുണ്ട്.
ഖത്തർ ലാൻഗേജ് ഇൻസ്റ്റിറ്റിയൂട്ടിലും പ്രവത്തിച്ചു.
പ്രമുഖ പത്രപ്രവർത്തകനും മാധ്യമം പത്രാധിപരുമായ ഒ. അബ്ദുറഹ്മാൻ അബ്ദുല്ലയുടെ ഇളയ സഹോദരനാണ്.
സ്‌കൂൾ അധ്യാപികയായ കുഞ്ഞിഫാതിമയാണ് ഭാ.
ര്യ.
അധ്യാപകനും ,എഴുത്തുകാരനും , സാമൂഹിക നിരൂപകനുമായ  ഉമർ ഒ  തസ്‌നീം  മകനാണ് പൊതുജീവിതം
1975ൽ അടിയന്തരാവസ്ഥയെതുടർന്ന് പിരിച്ചുവിട്ട ഐഡിയൽ സ്റ്റുഡൻസ് ലീഗിന്റെ(ഐ.എസ്.എൽ) സംസ്ഥാന ഓർഗനൈസറായിരുന്നു.
ഖത്തർ ഇസ്‌ലാഹിയ്യ അസോസിയേഷൻ സഥാപക പ്രസിഡണ്ട്, ഖത്തർ ഇന്ത്യൻ അസോസിയേഷൻ വൈസ് പ്രസിഡണ്ട്, എന്നീനിലകളിൽ പ്രവർത്തിച്ചിട്ടുണ്ട്.
പ്രബോധനം വാരിക സബ് എഡിറ്ററായും മാധ്യമം ദിനപത്രത്തിന്റെ എഡിറ്ററായും ദീർഘകാലം അദ്ദേഹം പ്രവർത്തിക്കുകയുണ്ടായി.
ജമാഅത്തെ ഇസ്ലാമിയുടെ കീഴിലുള്ള മാധ്യമം പത്രത്തിൽ ജമാഅത്തെ ഇസ്ലാമിയുടെ ചില നയങ്ങൾ പ്രചരിപ്പിക്കാൻ വിസമ്മതിച്ചു എന്ന കാരണം പറഞ്ഞു മാധ്യമം ദിനപത്രം അദ്ദേഹത്തെ എഡിറ്റർ സ്ഥാനത്ത് നിന്ന് പുറത്താക്കി .
തേജസ്‌ ദിനപത്രത്തിൽ അസോസിയേറ്റ് എഡിറ്ററായും പ്രവർത്തിച്ചു.
മാതൃഭൂമി , ചന്ദ്രിക , തേജസ് , വർത്തമാനം എന്നീ പത്രങ്ങളിലെ കോളമിസ്റ്റായിരുന്നു.
കൃതികൾ ഖാലിദ് ബിൻ വലീദ് ആളുകൾ അനുഭവങ്ങൾ ശത്രുക്കളല്ല സ്നേഹിതന്മാർ (ആത്മകഥാ അംശമുള്ള രചന) വിവർത്തനം സന്താന നിയന്ത്രണം ( മൗലാനാ മൗദൂദി) തീവ്രതയ്ക്കും ജീർണതയ്ക്കും മധ്യേ (ഡോ. യൂസൂഫുൽ ഖർദാവി) ഇസ്ലാമിക ജീവിതം: പ്രശന്ങ്ങളും പ്രയാസങ്ങളും(ശൈഖ് മുഹമ്മദ് ഗസ്സാലി) അവലംബം പുറം കണ്ണികൾ
ഒ. അബ്ദുള്ളയുടെ ഫേസ്ബുക്ക്‌ പേജ്
ഒ.ആർ. കേളു ഇംഗ്ലീഷ് വിലാസം https://ml.wikipedia.org/wiki/O.
R._Kelu
രണ്ടാം പിണറായി സർക്കാരിൽ പട്ടികജാതി പട്ടികവർഗ വകുപ്പ് മന്ത്രിയും സി.പി.ഐ.(എം) നേതാവും, പതിനാലാം നിയമസഭയിൽ മാനന്തവാടി നിയമസഭാ മണ്ഡലത്തിൽ നിന്നുള്ള സമാജികനുമാണ് ഒ.ആർ. കേളു .
സി.പി.എം മാനന്തവാടി ഏരിയ കമ്മിറ്റി അംഗം, തിരുനെല്ലി പഞ്ചായത്ത് പ്രസിഡന്റ്, മാനന്തവാടി ബ്ലോക്ക് പഞ്ചായത്ത് മെമ്പർ, ആദിവാസി ക്ഷേമസമിതി മാനന്തവാടി ഏരിയ സെക്രട്ടറി എന്നീ നിലകളിൽ പ്രവർത്തിച്ചിരുന്നു.
ഒ.എം. കരുവാരക്കുണ്ട് ഇംഗ്ലീഷ് വിലാസം https://ml.wikipedia.org/wiki/O.
M.Karuvarakkund
സമകാലികരായ മാപ്പിളപ്പാട്ട് രചയിതാക്കളിൽ പ്രമുഖനാണ് ഒ.എം കരുവാരക്കുണ്ട് എന്ന പേരിൽ അറിയപ്പെടുന്ന ഒറ്റമാളിയക്കൽ മുത്തുക്കോയ തങ്ങൾ.
മാപ്പിളപ്പാട്ടിൻറെ തനത് ശൈലിയിലാണ് ഇദ്ദേഹം പാട്ടുകളെഴുതിയത്.
മാപ്പിളപ്പാട്ട് രംഗത്ത് മുപ്പത് വർഷത്തെ പാരമ്പര്യമുള്ള ഒ.എം കരുവാരക്കുണ്ട് പഴയകാല കൃതികൾ മറ്റുള്ളവർ പാടുന്നത് കേട്ടും വായിച്ചും പഠിച്ചാണ് പിൽകാലത്ത് മാപ്പിളപ്പാട്ട് രചയിതാവായി മാറിയത്.
മലപ്പുറം ജില്ലയിലെ കിഴക്കനേറനാട്ടിലെ മലയോര ഗ്രാമമായ കരുവാരക്കുണ്ടാണ് ഇദ്ദേഹത്തിൻ്റെ സ്വദേശം.
പൂർണ്ണ പേര് ഒറ്റമാളിയക്കൽ മുത്തുക്കോയ തങ്ങൾ മാപ്പിളപ്പാട്ടുകൾക്ക് പുറമെ ഒപ്പനപ്പാട്ട് രചനാ മേഖലയിലും ഇദ്ദേഹം പ്രശസ്തനാണ്.
രചനകൾ ആയിരത്തിലധികം മാപ്പിളപ്പാട്ടുകൾ രചിച്ചിട്ടുണ്ട് നൂറുകണക്കിന് ഒപ്പന പാട്ടുകളും രചിച്ചു.
മാപ്പിളപ്പാട്ടിന്റെ ഏറെക്കുറെ എല്ലാ ഇശലുകളും കോർത്തിണക്കി മാപ്പിളപ്പാട്ട് രചനാ നിയമങ്ങളായ കമ്പി, കഴുത്ത്,  വാൽക്കമ്പി, വാലുമ്മൽ കമ്പി തുടങ്ങിയവ കണിശമായി പാലിച്ച് രാമായണവും മാപ്പിളപ്പാട്ട് ആയി രചിച്ചിട്ടുണ്ട്.
അവലംബം ↑ http://www.thejasnews.com/index.jsp?tp=det det=yes news_id=201104124211616391 %5Bപ്രവർത്തിക്കാത്ത+കണ്ണി%5D ↑ ↑ തദ്ധേശ സ്വയംഭരണ വകുപ്പ് വെബ്സൈറ്റ് ↑ http://magazines.manoramaonline.com/Cgi-bin/MMOnline.dll/portal/ep/manoramahome/content/printArticle.jsp?tabId=16 contentOID=18936175 language=english BV_ID=@@@ ↑ പുറത്തേക്കുള്ള കണ്ണികൾ http://en.msidb.org/asongs.php?tag=Search lyricist=OM%20Karuvarakundu limit=218
ഒ. രാംദാസ്
മലയാളസിനിമയിൽ നടൻ ,  ഡബ്ബിങ് ആർട്ടിസ്റ്റ് എന്നീനിലകളിൽ വിശേഷിച്ചും നിർമ്മാതാവ് , സംവിധായകൻ എഴുത്തുകാരൻ, എന്നീ രംഗങ്ങളിലും പ്രശസ്തനാണ് ഒ രാംദാസ് .
വഴിപിഴച്ച സന്തതി.
കൃഷ്ണപ്പരുന്ത് എന്നിവ നിർമ്മിച്ച് സംവിധാനം ചെയ്തു.
കെ.എസ്. സേതുമാധവൻ , എ വിൻസെന്റ്ശശികുമാർ എന്നിവരുടെകൂടെ സഹസംവിധായകനായി പ്രവർത്തിച്ചു.
അമ്പതോളം സിനിമകളീൽ അഭിനയിച്ചു.
മരത്താക്കരയിൽ ജനിച്ചു, ഭാര്യ കമലാദേവി നടിയാണ്.
സ്റ്റേഷൻ മാസ്റ്റർ , കായംകുളം കൊച്ചുണ്ണി , മാടത്തരുവി തുടങ്ങിയചിത്രങ്ങളിൽ ഒന്നിച്ചഭിനയിച്ചു.
ചലച്ചിത്രസംഭാവനകൾ
1968ൽ വഴിപിഴച്ചസന്തതി എന്ന ചിത്രത്തോടെ സ്വതന്ത്രസംവിധായകനായി.
അക്കാലത്തെ ഹിന്ദി, തമിഴ് ഭാഷകളിൽ നിന്നും ഭാഷാന്തരം വരുത്തുന്ന് മിക്ക സിനിമകളീലേയും നായകശബ്ദം ദാസിന്റെതായിരുന്നു.
എഴുപതോളം സിനിമകൾക്ക് ശബ്ദം നൽകി.
പി.എ. തോമസിന്റെ മിക്ക സിനിമകളീലും സഹസംവിധാനം ദാസ് ആയിരുന്നു.
ഗായകൻ ജയചന്ദ്രൻ കൃഷ്ണപ്പരുന്തിൽ പാടി അഭിനയിച്ചിട്ടുണ്ട്.
ഒ. രാജഗോപാൽ ഇംഗ്ലീഷ് വിലാസം https://ml.wikipedia.org/wiki/O.
2016 മുതൽ 2021 വരെ നേമം മണ്ഡലത്തിൽ നിന്ന് നിയമസഭാംഗമായിരുന്ന പാലക്കാട് ജില്ലയിൽ 
നിന്നുള്ള മുതിർന്ന ബി.ജെ.പി നേതാവാണ് ഒ.രാജഗോപാൽ(15 സെപ്റ്റംബർ 1929) 1992 മുതൽ 2004 വരെ മധ്യ പ്രദേശിൽ നിന്നുള്ള രാജ്യസഭാംഗമായും 1999 മുതൽ 
2004 വരെ മൂന്നാം വാജ്പേയി സർക്കാരിലെ
കേന്ദ്ര കാബിനറ്റ് വകുപ്പ് സഹമന്ത്രിയായും പ്രവർത്തിച്ച രാജഗോപാൽ
1980-ൽ ബിജെപി രൂപീകരിച്ചപ്പോൾ
കേരളത്തിലെ പ്രഥമ സംസ്ഥാന അധ്യക്ഷനായിരുന്നു.
ബിജെപി ദേശീയ നിർവാഹക സമിതി അംഗം, പാർട്ടിയുടെ ദേശീയ ജനറൽ സെക്രട്ടറി, ദേശീയ സെക്രട്ടറി, 
ദക്ഷിണേന്ത്യൻ സംസ്ഥാനങ്ങളുടെ 
ചുമതലയുള്ള കേന്ദ്ര പ്രഭാരി, 
ബിജെപി സംസ്ഥാന-ദേശീയ ഉപാധ്യക്ഷൻ, 
സംസ്ഥാന ജനറൽ സെക്രട്ടറി എന്നീ നിലകളിലും പ്രവർത്തിച്ചിട്ടുണ്ട്.
1929 സെപ്റ്റംബർ 15- ന് 
ചിങ്ങ മാസത്തിലെ തിരുവോണം നക്ഷത്രത്തിൽ
പാലക്കാട് ജില്ലയിലെ പുതുക്കോട് പഞ്ചായത്തിൽ ഓലഞ്ചേരി വീട്ടിൽ മാധവൻ നായരുടെയും കുഞ്ഞിക്കാവ് അമ്മയുടെയും മകനായി ജനിച്ചു.
പ്രാഥമികവിദ്യാഭ്യാസം നേടിയത് കണക്കന്നൂർ എലിമെന്ററി സ്കൂളിലും മഞ്ഞപ്ര അപ്പർ പ്രൈമറി സ്കൂളിലും ആയിട്ടായിരുന്നു.
അതിനുശേഷം പാലക്കാട് വിക്റ്റോറിയ കോളേജിൽ പഠനം തുടർന്നു.
പിന്നീട് ചെന്നൈയിൽ നിന്നു നിയമബിരുദം നേടിയതിനു ശേഷം 1956 മുതൽ പാലക്കാട് ജില്ലാ കോടതിയിൽ അഭിഭാഷകജോലി ആരംഭിച്ചു.
കേരളത്തിലെ ഒരു ബി.ജെ.പി. നേതാവും മുൻ കേന്ദ്രമന്ത്രിയും, എം.എൽ.എ. യുമാണ് ഒ. രാജഗോപാൽ (ജ: സെപ്റ്റംബർ 15 , 1929 - ).
1992 മുതൽ 2004 വരെ മദ്ധ്യപ്രദേശിൽ നിന്നും രാജ്യസഭയെ പ്രതിനിധീകരിച്ചു.
എസ്സിലൂടെ ശ്രദ്ധേയനായ ഇദ്ദേഹം 1998-ലെ വാജ്പേയി മന്ത്രിസഭയിൽ റയിൽവേ സഹമന്ത്രിയായിരുന്നു.
2016 മുതൽ 2021 വരെ നേമം മണ്ഡലത്തിൽ നിന്നുള്ള നിയമസഭാംഗമായിരുന്നു
അഭിഭാഷക ജോലി ഉപേക്ഷിച്ചാണ്‌ ഇദ്ദേഹം മുഴുവൻസമയ രാഷ്ട്രീയ പ്രവർത്തകനായത്.
ചലച്ചിത്രസംവിധായകൻ ശ്യാമപ്രസാദ് ഇദ്ദേഹത്തിന്റെ മകനാണ്‌.
ബിജെപിയുടെ പ്രത്യയശാസ്ത്രമായ
ഏകാത്മക മാനവദർശനത്തിൻ്റെ (integral humanism)
രചയിതാവും ഭാരതീയ ജനസംഘത്തിൻ്റെ മുതിർന്ന നേതാവായിരുന്ന ദീൻ ദയാൽ ഉപാധ്യായയിൽ പ്രചോദിതനായ 
അദ്ദേഹം പഠനശേഷം
1962-ൽ ജനസംഘത്തിന്റെ പ്രവർത്തനങ്ങളിൽ ആകർഷിക്കപ്പെടുകയും
പിന്നീട് മുഴുവൻ സമയ ജനസംഘപ്രവർത്തകനായി മാറുകയും ചെയ്തു.
ജനസംഘം 1977-ൽ പിരിച്ച് വിട്ട്
ജനതാ പാർട്ടിയായപ്പോഴും സംസ്ഥാന
ജനറൽ സെക്രട്ടറിയായ രാജഗോപാൽ
1980-ൽ ഭാരതീയ ജനതാ പാർട്ടി രൂപീകരിച്ചപ്പോൾ 1980 മുതൽ 1985 വരെ 
കേരള ബിജെപിയുടെ പ്രഥമ സംസ്ഥാന പ്രസിഡൻ്റായിരുന്നു.
1992 മുതൽ 2004 വരെ 
മധ്യ പ്രദേശിൽ നിന്നുള്ള രാജ്യസഭാംഗമായും
1999-2004-ലെ മൂന്നാം വാജ്പേയി
മന്ത്രിസഭയിലെ കേന്ദ്ര
കാബിനറ്റ് വകുപ്പുകളുടെ സഹമന്ത്രിയായും
പ്രവർത്തിച്ചിട്ടുണ്ട്.
2016-ലെ കേരള നിയമസഭ തിരഞ്ഞെടുപ്പിൽ നേമം മണ്ഡലത്തിൽ നിന്ന് 
ബിജെപി ടിക്കറ്റിൽ ആദ്യമായി നിയമസഭയിൽ അംഗമായി.
2021-ൽ വീണ്ടും നേമത്ത് നിന്ന് മത്സരിച്ചെങ്കിലും മാർക്സിസ്റ്റ് പാർട്ടിയിലെ
വി.ശിവൻകുട്ടിയോട് പരാജയപ്പെട്ടു.
2021-ലെ കേരള നിയമസഭ തിരഞ്ഞെടുപ്പോടെ
സജീവ രാഷ്ട്രീയത്തിൽ നിന്നും വിരമിച്ചു.